stanford-oval/wikipedia huggingface dataset:
יוסף ויניצקי

| --- | --- |

 לידה:  13 ביולי 1914 פתח תקווה, האימפריה העות'מאנית 
 פטירה:  6 בספטמבר 1965 (בגיל 51) רמת גן, ישראל 
 מדינה:  ישראל 
 שם עט:  י. נץ, יוסף לוי 
 שפות היצירה:  עברית 
 
יוסף ויניצקי (13 ביולי 1914 – 6 בספטמבר 1965), שנודע גם בשמות העט י. נץ או יוסף לוי, היה עיתונאי,
פובליציסט, עורך, סופר ומתרגם ישראלי. נודע ככתב העיתונים "הירדן", "המשקיף" (בו היה גם חבר מערכת), "חרות" ו"ידיעות אחרונות" (גם בו היה חבר מערכת). חבר אגודת העיתונאים בתל אביב.
מוותיקי הפיליטוניסטים בישראל, נודע בשל הפיליטונים השנונים שלו נגד השלטונות הבריטיים בארץ ישראל בתקופת המנדט. היה העיתונאי היחיד שנעצר לתקופה ממושכת על כתיבתו והוגלה לאריתראה, סודאן וקניה. ערך במחנות המעצר את עיתוני הגולים והוחזק שם במשך כל תקופת מלחמת העצמאות, עד ליציאת הבריטים מהארץ והקמת המדינה. במדורו השבועי ב"ידיעות אחרונות" בשם "הצד השני של המטבע" וכן באמרות הכנף היומיות הסאטיריות הקצרות שלו, ביקר ויניצקי בחיוך תופעות שונות במדינה. כמו כן כתב מערכונים ביידיש לדז'יגאן ושומאכר, טור בשבועון "לאשה" ומאמרים ביידיש ל"לעצטע נייעס". פרסם ארבעה ספרים, מהם שני קבצים של פיליטונים ושניים הסוקרים את תקופת גלותו באפריקה. כן ערך ספר נוסף. ויניצקי שלט בשפות עברית, יידיש, גרמנית, אנגלית, צרפתית ואיטלקית, ותרגם מאמרים מהעיתונות הזרה.
יצירותיו > ספרים

מצפון - פנימי לחברי התנועה הלאומית. תש"ד 1943
מאתיים חמישים ואחד - מיומנו של גולה ציון במחנות המעצר הבריטיים באפריקה. הוצאת ידידים, תל אביב תשי"א 1950. הקדמה מאת מנחם בגין.
הנצו הרימונים - מבחר פיליטונים. הוצאת ידידים, תל אביב תשי"ב 1951. דברי ברכה מאת פרופסור יוסף קלאוזנר, הקדמה מאת מנחם בגין.
משבי - לשבות - מיומנו של גולה ציון במחנות המעצר הבריטיים באפריקה. הוצאת ידידים, תל אביב תשי"ב 1952. הקדמה מאת מנחם בגין.
נץ או פלסטין - הצד השני של המטבע הישראלי, מבחר פיליטונים. הוצאת עי"ן תל אביב תשכ"ג 1963. ציורים של ג'קי ג'קסון.
קו לקו (עריכה) - אוסף קריקטורות של יהושע אדרי שהופיעו בעיתונות העברית בארץ. הוצאת תעמולה, תל אביב תרצ"ט 1938. הקדמה מאת יוסף ויניצקי.
יצירותיו > מאמרים נודעים

אנו ממשיכים להשקיף, המשקיף, 1 בנובמבר 1939
רוויזיוניסט בעד "חלוקה"! (וידוי פומבי), המשקיף, 1938
יצירותיו > מחזות

אל תמשכני בלשון (יידיש). מכותבי ההצגה לדז'יגאן ושומאכר. במאי שרגא פרידמן, 1961
לקריאה נוספת

שאול אבישי, תעמולה במחתרת, הוצאת ראובן מס, ירושלים, 2008
שולמית אליאש, גולי אצ"ל ולח"י, הוצאת אוניברסיטת בר-אילן
יעקב מרידור, ארוכה הדרך לחרות, הוצאת אחיאסף, ירושלים, 1956
יוסף כרוסט ויהודה בורוכוב, ללא כבלים - גולי אריתריאה-סודאן-קניה, תל אביב, 1968
דב הלוי מילמן, תולדות אסירי ציון באפריקה במחנות אריתריאה סודאן וקניה, הוצאת כותרות, תשס"ה
שלמה המאירי (בנימין),בנתיבי מחתרת ובארץ גזרה, מפתח-תקוה לקניה וחזרה, הוצאת מלוא בע"מ, תשנ"ג
הערות שוליים

↑  דוד תדהר (עורך), "ליפה ויניצקי", באנציקלופדיה לחלוצי הישוב ובוניו, כרך א (1947), עמ' 174.
↑  יוסף ויניצקי, בלקסיקון "העין השביעית" לתקשורת ועיתונות
↑  Page 1 Advertisements Column 3, המשקיף, 9 ביולי 1945
↑  שאול אבישי, תעמולה במחתרת, עמ' 155
↑  יוסף ויניצקי באתר GRAVEZ
| --- | --- |
בקרת זהויות :  NLI: 987007304412405171  ISNI: 0000 0000 6875 5099  LCCN: no2017159078  VIAF: 97216264   WorldCat (עם VIAF): 97216264
יחסי יפן–קזחסטן

| יחסי יפן–קזחסטן |
| --- | --- |
יפן: קזחסטן
   לחצו כדי להקטין חזרה    לחצו להגדלה   

יפן: קזחסטן
שטח (בקילומטר רבוע)
377,915: 2,724,900
אוכלוסייה
123,588,993: 20,655,596
תמ"ג (במיליוני דולרים)
4,212,945: 261,421
תמ"ג לנפש (בדולרים)
34,088: 12,656
משטר
מונרכיה חוקתית: רפובליקה

ראש ממשלת יפן שינזו אבה (מימין) נפגש עם נשיא קזחסטן נורסולטן נזרבייב בעת ביקורו ביפן לרגל הכתרת נארוהיטו, קיסר יפן, 2019
יחסי יפן–קזחסטן הם היחסים הדיפלומטיים בין יפן לבין רפובליקת קזחסטן.
היסטוריה

שתי המדינות כוננו יחסים דיפלומטיים ב-26 בינואר 1992, כחודש לאחר מתן העצמאות לקזחסטן.
ב-20 בינואר 1993 פתחה יפן שגרירות באלמטי; ב-22 בפברואר 1996 נפתחה שגרירות קזחסטן בטוקיו בירת יפן. ב-1 בינואר 2005 הועברה השגרירות לאסטנה, בירת קזחסטן, שמונה שנים לאחר שהועברה בירה לעיר.
סחר

נכון לשנת 2018, קזחסטן מייצאת ליפן סחורות בשווי כולל של 172.4 מיליארד ין ועיקרן נפט, מתכות, כימיקלים אנאורגניים ועוד, ומייבאת סחורות בשווי 42.8 מיליארד ובהן כלי רכב, מוצרי ברזל ופלדה, ציוד בנייה וכרייה, צמיגים, צינורות גומי ועוד.
יחסים תרבותיים

בין השנים 1975–2018 הושקעו 417 מיליון ין ביחסים התרבותיים בין המדינות.
יחסי יפן–קטר

| יחסי יפן–קטר |
| --- | --- |
יפן: קטר (מדינה)
   לחצו כדי להקטין חזרה    לחצו להגדלה   

יפן: קטר
שטח (בקילומטר רבוע)
377,915: 11,586
אוכלוסייה
123,588,993: 3,065,289
תמ"ג (במיליוני דולרים)
4,212,945: 235,770
תמ"ג לנפש (בדולרים)
34,088: 76,916
משטר
מונרכיה חוקתית: מונרכיה אבסולוטית

שגרירות קטר בטוקיו
היחסים בין יפן למדינת קטר מתקיימים החל משנת 1972.
היחסים הדיפלומטיים

בקטר וביפן נמנעו מפגישות עד שנת 1978 עם ביקורו של ראש הממשלה היפני בקטר, ביקור ראשון אי פעם בקטר.
בפגישה אשר נערכה בשנת 2015 בין אמיר קטר לראש ממשלת יפן, ראש הממשלה היפני ציין את החשיבות של אספקה יציבה של גז טבעי נוזלי מקטר. ראש הממשלה הצהיר גם על אמונו בהסכם שנחתם בין ממשלת יפן לבין ממשלת קטר בדבר מניעת כפלי מס ומניעת התחמקות ממס הכנסה, העלמת מס והלבנת הון. בתגובה לכך, אמיר קטר שייח תמים בן חמד אאל ת'אני אמר כי יפן היא שותפה חשובה עבור קטר והוא מעוניין לחזק ולחמם את היחסים. האמיר הודיע גם כי יפן היא יעד השקעה של קטר והוא ישמח לקלוט יפנים בקטר.
סחר

הייצוא היפני לקטר בשנת 2013 הסתכם ב-37,290 מיליון דולרים אמריקאים.
הייצוא הקטרי ליפן בשנת 2013 הסתכם ב-1323 מיליון דולרים אמריקאים.
יחסי אוסטריה – ארצות הברית

| יחסי אוסטריה – ארצות הברית |
| --- | --- |
אוסטריה: ארצות הברית


אוסטריה: ארצות הברית
שטח (בקילומטר רבוע)
83,871: 9,833,517
אוכלוסייה
9,118,988: 345,891,750
תמ"ג (במיליוני דולרים)
516,034: 27,360,935
תמ"ג לנפש (בדולרים)
56,589: 79,103
משטר
רפובליקה פדרלית: רפובליקה נשיאותית פדרלית

יחסי אוסטריה – ארצות הברית הם היחסים הדו-צדדיים בין רפובליקת אוסטריה לארצות הברית של אמריקה. שגרירות ארצות הברית באוסטריה ממוקמת בבירתה וינה. השגרירות האוסטרית בארצות הברית שוכנת בוושינגטון הבירה.
נכון לשנת 2000, בארצות הברית מתגוררים 735,128 אמריקאים אוסטרים. על פי דוח המנהיגות העולמית של ארצות הברית לשנת 2012, 31% מהאוסטרים בוטחים את במנהיגות האמריקאית, עם 40% הביעו את מורת רוחם ו-29% אמרו שלא ניתן לסמוך עליה.
היסטוריה

בדצמבר 1917 הכריזה ארצות הברית מלחמה על האימפריה האוסטרו-הונגרית בנוסף על האימפריה הגרמנית, לאחר שנכנסה למלחמת העולם הראשונה. לאחר סיום מלחמת העולם השנייה, לארצות הברית ניתן אזור כיבוש מיוחד באוסטריה. בנוסף, ארצות הברית מילאה תפקיד חשוב בשיקום אוסטריה, באמצעות תוכנית מרשל ואמנת המדינה האוסטרית.
לעיתים תכופות, וינה נבחרה כמקום התכנסות של מפגשי פסגות מדיניות, כמו פסגת וינה ביוני 1961, בה נשיא ארצות הברית ג'ון פיצג'רלד קנדי נועד עם יושב ראש הסובנארקום של ברית המועצות ניקיטה חרושצ'וב, וחתימת הסכם סאל"ט-2 ביוני 1979, בהשתתפות נשיא ארצות הברית ג'ימי קרטר והמזכיר הכללי של המפלגה הקומוניסטית של ברית המועצות ליאוניד ברז'נייב.
בפברואר 1984 נשיא אוסטריה רודולף קירכשלגר ערך ביקור מדיני בארצות הברית. היה זה הביקור המדיני הראשון של נשיא אוסטריה בארצות הברית.
בספטמבר 1995 הזמין נשיא ארצות הברית ביל קלינטון את נשיא אוסטריה תומאס קלסטיל לפגישת עבודה בוושינגטון הבירה שהתקיימה ב-19 באוקטובר של אותה השנה.
ב-21 ביוני 2006, נשיא ארצות הברית ג'ורג' ווקר בוש, קיים פגישות בילטרליות עם נשיא אוסטריה היינץ פישר בארמון הופבורג בווינה, יחד עם מזכירת המדינה של ארצות הברית קונדוליזה רייס ושרת החוץ של אוסטריה, אורסולה פלסניק, זמן קצר לפני הפסגה המשותפת של ארצות הברית והאיחוד האירופי.
יחסי יפן–קירגיזסטן

| יחסי יפן–קירגיזסטן |
| --- | --- |
יפן: קירגיזסטן


יפן: קירגיזסטן
שטח (בקילומטר רבוע)
377,915: 199,951
אוכלוסייה
123,588,993: 7,213,335
תמ"ג (במיליוני דולרים)
4,212,945: 13,988
תמ"ג לנפש (בדולרים)
34,088: 1,939
משטר
מונרכיה חוקתית: רפובליקה פרלמנטרית

ראש ממשלת יפן שינזו אבה (מימין) נפגש עם נשיא קירגיזסטן סואורונבאי ג'נבקוב בעת ביקורו ביפן לרגל הכתרת נארוהיטו, קיסר יפן, 2019
יחסי יפן–קירגיזסטן הם היחסים הדיפלומטיים בין הרפובליקה הקירגיזית לבין יפן. שתי המדינות כוננו יחסים דיפלומטיים רשמיים ב-26 בינואר 1992, זמן קצר לאחר התנתקותה של קירגיזסטן מברית המועצות.
נציגויות דיפלומטיות

יפן מיוצגת בקירגיזסטן בדרג השגרירות באמצעות שגרירות רשמית שהיא מחזיקה בבישקק, בירת המדינה. השגרירות נפתחה לראשונה ב-27 בינואר 2003.
קירגיזסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו בירת המדינה. השגרירות נפתחה לראשונה ב-22 באפריל 2004.
סחר

בשנת 2018 שוויו של הייצוא הקירגיזי ליפן עמד על 4.1 מיליארד ין וכלל בעיקר זהב, סוכר ודבש. באותה השנה, הייבוא הקירגיזי מיפן עמד על 1.8 מיליארד ין וכלל בעיקר מכונות, גומי ומכוניות.
שתי המדינות חברות בארגון "מרכז אסיה פלוס יפן". מטרת הארגון היא לרומם את היחסים הדיפלומטיים–כלכליים בין יפן לבין אומות מרכז אסיה (קזחסטן טג'יקיסטן, אוזבקיסטן, קירגיזסטן וטורקמניסטן המשמשת כמשקיפה בארגון).
יפנים בקירגיזסטן

על פי הלשכה היפנית המרכזית לסטטיסטיקה, ביוני 2017 התגוררו בקירגיזסטן מאה שלושים ושניים אזרחים יפניים.
יחסי הממלכה המאוחדת – תוניסיה

| יחסי הממלכה המאוחדת – תוניסיה |
| --- | --- |
הממלכה המאוחדת: תוניסיה


הממלכה המאוחדת: תוניסיה
שטח (בקילומטר רבוע)
243,610: 163,610
אוכלוסייה
69,242,094: 12,295,083
תמ"ג (במיליוני דולרים)
3,340,032: 48,530
תמ"ג לנפש (בדולרים)
48,237: 3,947
משטר
מונרכיה חוקתית: רפובליקה

שגרירות תוניסיה בלונדון
יחסי הממלכה המאוחדת–תוניסיה הם היחסים הדו-צדדיים בין הממלכה המאוחדת לתוניסיה.
רקע

במהלך מלחמת העולם השנייה נכבשה תוניסיה, שהייתה אז תחת שלטון צרפתי, על ידי כוחות גרמניים שנסוגו מלוב, ובעקות כך התחוללה לחימה קשה בין הכוחות הגרמניים והאיטלקיים בקבוצת ארמיות אפריקה, לבין כוחות הארמייה הבריטית השמינית מכאן וקבוצת הארמיות ה-18 האנגלו-אמריקנית מכאן, עד לכניעת כוחות מדינות הציר במאי 1943.
בשנת 1956 קיבלה תוניסיה את עצמאותה מצרפת, וזמן קצר לאחר מכן כוננה עימה בריטניה יחסים דיפלומטיים. בין המדינות קיים שיתוף פעולה במגוון רחב של תחומים, כולל קידום עסקי, אנרגיה, תרבות, תיירות וביטחון. כמו כן מפעילה בריטניה את תוכנית קרן השותפות הערבית, המתרכזת בתמיכה במעבר הדמוקרטי ובצמיחה הכלכלית בתוניסיה.
נציגויות דיפלומטיות

בריטניה מחזיקה בתוניסיה שגרירות בתוניס בלבד. מאידך, תוניסיה מחזיקה בבריטניה שגרירות בלונדון ו-3 קונסוליות בגלאזגו, ליברפול ורדינג.
יחסי יפן–קמרון

| יחסי יפן–קמרון |
| --- | --- |
יפן: קמרון


יפן: קמרון
שטח (בקילומטר רבוע)
377,915: 475,440
אוכלוסייה
123,588,993: 29,312,374
תמ"ג (במיליוני דולרים)
4,212,945: 47,946
תמ"ג לנפש (בדולרים)
34,088: 1,636
משטר
מונרכיה חוקתית: רפובליקה

יחסי יפן–קמרון הם היחסים הדיפלומטיים הרשמיים שבין יפן לבין הרפובליקה של קמרון.
סקירה כללית

יפן והרפובליקה של קמרון מקיימות יחסים דיפלומטיים רשמיים. היחסים הדיפלומטיים הרשמיים שבין יפן לבין קמרון כוננו בשנת 1960.
ביקורים רמי דרג > מקמרון ליפן

פול בייה, נשיא קמרון (2006)
נציגויות דיפלומטיות

יפן מיוצגת בקמרון בדרג השגרירות, באמצעות שגרירות רשמית שהיא מחזיקה ביאונדה, בירת המדינה.
קמרון מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה.
יחסי אוסטריה – הרשות הפלסטינית

| יחסי אוסטריה – הרשות הפלסטינית |
| --- | --- |
אוסטריה: הרשות הפלסטינית


אוסטריה: הרשות הפלסטינית
שטח (בקילומטר רבוע)
83,871: 6,220
אוכלוסייה
9,118,988: 5,519,031
תמ"ג (במיליוני דולרים)
516,034: 17,396
תמ"ג לנפש (בדולרים)
56,589: 3,152
משטר
רפובליקה פדרלית: דמוקרטי (דה יורה)   סמכותי (דה פקטו)

בין אוסטריה לרשות הפלסטינית מתקיימים יחסים דיפלומטיים חלקיים, עקב העובדה שאוסטריה לא מכירה באופן מלא במדינה פלסטינית.
ב-1973, במהלך ועידה בלונדון, קנצלר אוסטריה ברונו קרייסקי הכריז על תמיכתו בהקמת מדינה לפלסטינים. ב-1980 כוננה אוסטריה יחסים עם הארגון לשחרור פלסטין.
הקנצלר קרייסקי, שהיה יהודי, הטיל ספק בציונות כפתרון לבעיות העומדות בפני העם היהודי, בטענה שהיהודים אינם קבוצה אתנית או גזע, אלא קבוצה דתית.
אוסטריה תמכה בבקשתה של הרשות הפלסטינית להצטרף לאונסק"ו ב-2011. היא גם תמכה בהחלטה 67/19 של העצרת הכללית של האו"ם, שהגדירה את הרשות הפלסטינית כיישות משקיפה שאינה חברה באו"ם. באפריל 2013, נשיא הרשות הפלסטינית, מחמוד עבאס, ביקר באוסטריה והתקבל במסדר כבוד צבאי. לאחר מכן, נפגש עם נשיא אוסטריה, היינץ פישר, ועם נשיאת המועצה הלאומית, ברברה פראמר (אנ').
נציגויות דיפלומטיות

לאוסטריה אין שגרירות ברשות הפלסטינית, והיא מחזיקה משרד ברמאללה.
הרשות הפלסטינית מחזיקה משרד בווינה.
יחסי יפן–קומורו

| יחסי יפן–קומורו |
| --- | --- |
יפן: קומורו


יפן: קומורו
שטח (בקילומטר רבוע)
377,915: 2,235
אוכלוסייה
123,588,993: 870,688
תמ"ג (במיליוני דולרים)
4,212,945: 1,352
תמ"ג לנפש (בדולרים)
34,088: 1,553
משטר
מונרכיה חוקתית: רפובליקה פדרלית

יחסי יפן–קומורו הם היחסים הדיפלומטיים הרשמיים שבין יפן לבין האיחוד של איי קומורו.
סקירה כללית

בין יפן לבין האיחוד של איי קומורו מתקיימים יחסים דיפלומטיים רשמיים. היחסים הדיפלומטיים שבין יפן לאיי קומורו כוננו ב-14 בנובמבר 1977, באותה העת בה הכירה יפן בעצמאותה של המדינה.
ביקורים רמי דרג > מקומורו ליפן

אחמד עבדאללה מוחמד סאמבי, נשיא קומורו (2008)
איקילילו דואנינה, נשיא קומורו (2013)
אזאלי אסומאני, נשיא קומורו (אוגוסט 2019, אוקטובר 2019)
נציגויות דיפלומטיות

קומורו אינה מיוצגת ביפן בדרג השגרירות. קומורו מיוצגת ביפן בדרג הקונסולרי באמצעות קונסוליה רשמית שהיא מחזיקה בטוקיו, בירת המדינה.
יפן אינה מיוצגת בקומורו, הן בדרג השגרירות והן בדרג הקונסולרי.
יוזף איגנצי קרשבסקי

| --- | --- |

צילום מסביבות 1880
 לידה:  28 ביולי 1812 ורשה, דוכסות ורשה 
 פטירה:  19 במרץ 1887 (בגיל 74) ז'נבה, שווייץ 
 מדינה:  האימפריה הרוסית 
 מקום קבורה:  הקריפטה בסקאלקה 
 שם עט:  Kleofas Fakund Pasternak, Bohdan Boleslawita, Bogdan Bolesławita, Bohdan Boleslavita 
 מקום לימודים:  אוניברסיטת וילנה 
 שפות היצירה:  צרפתית, פולנית 
 סוגה:  רומן קצר, social novel, רומן היסטורי, שירה 
 יצירות בולטות:  אגדה עתיקה 
 תקופת הפעילות:  1830–1887 (כ־57 שנים) 
 www.ignacy.kraszewski.pl
 חתימה:   
 
יוּזֶף אִיגְנַצִי קְרַשֶׁבְסְקִי (בפולנית: Józef Ignacy Kraszewski;‏ 28 ביולי 1812, ורשה, פולין – 19 במרץ 1887, ז'נבה, שווייץ) היה סופר, מוציא לאור, היסטוריון, עיתונאי, איש אשכולות, וצייר פולני שכתב יותר מ-200 רומנים ו-150 נובלות, סיפורים קצרים וביקורות אמנות, מה שהופך אותו לסופר הפורה ביותר בתולדות הספרות הפולנית. הוא ידוע בעיקר בזכות הסדרה האפית שלו על ההיסטוריה של פולין, הכוללת עשרים ותשעה רומנים בשבעים ותשעה חלקים.
קורות חיים

הוא נולד ב-28 ביולי 1812 למשפחה של האצולה הפולנית (שלאכטה). הוא היה בנם הבכור של יאן קרשבסקי (פו') וזופיה קרשבסקה (אנ'), והיו לו ארבעה אחים.
משנת 1829 למד רפואה, ולאחר מכן ספרות ואומנויות, באוניברסיטת וילנה. שם הוא השתלב בתנועת עצמאות פרו-פולנית, שתמכה במרד נובמבר של 1830. כתוצאה מכך הוא נעצר ב-3 בדצמבר באותה שנה ונכלא עד 18 במרץ 1832. לאחר שחרורו נאלץ להתגורר בפיקוח משטרתי בווילנה, אך הורשה לעבור לאחוזת אביו ליד פרוז'ני בשנה שלאחר מכן. ב-1838 נישא לזופיה וורוניצ'ובנה (Zofia Woroniczówna), אחייניתו של יאן פאוול וורוניץ' (פו'), הבישוף לשעבר של ורשה, ועבר איתה לווהלין, שם עסק בחקלאות של אחוזות משפחתו. ב-1839 פרסם את יצירתו החשובה הראשונה, הרומן "Poeta i świat" (המשורר והעולם).
בשנים 1841–1851, בווילנה, הוא הוציא לאור את כתב העת הספרותי והמדעי אתנאום (פו'). כשזה נכשל, חזר לוורשה, שם הפך לתורם ל"גזטה ורשבסקה (אנ')", בנוסף לכתיבתו האחרת. ב-1853, במאמץ לתמוך ולחנך טוב יותר את ארבעת ילדיו, הם עברו לאחוזה המשפחתית של זופיה ליד ז'יטומיר, שם הפך למפקח בית ספר ובשנת 1856 למנהל התיאטרון המקומי. הוא עסק גם בסוגיית הצמיתות, והיה חבר ב"הוועדה לשחרור קרקעות האיכרים"; שדגלה בעד הענקת קרקעות. פעילות זו נתקלה בהתנגדות חריפה ובאיומים. כתוצאה מהסלידה ההולכת וגוברת שלו מהאצולה המקומית, הוא חזר לוורשה ב-1859, ככל הנראה עזב את משפחתו בז'יטומיר, והשתלט על העריכה של "גזטה פולסקה".
בשנת 1861, הוא הפך לחבר בקומיטט מייסקי (פו') (ועדת העיר), ארגון חשאי, שהתכונן למהפכה. בעקבות מרד ינואר, הוא ברח כדי להימנע מגלות לסיביר. כוונתו הייתה לחיות בצרפת, אך הוא עצר כשהגיע לדרזדן, שם פגש רבים מחבריו המהפכנים, והיה מעורב במאמצי סיוע לפליטים פולנים. הוא נשאר שם עד 1868, אז החל לנסוע; לשווייץ, איטליה, צרפת ובלגיה. מאוחר יותר פרסם דיווח על מסעותיו: Reiseblätter (דפי מסע).
בקשתו לאזרחות סקסונית אושרה בשנת 1869. הוא רכש נכס עם גינה, והתגורר שם עד 1879, אז יכול היה להרשות לעצמו נכס גדול יותר. הוא חי שם עד 1883, אז נעצר, בעת ביקור בברלין, והואשם בריגול עבור השירות החשאי הצרפתי. הוא, למעשה, תרם תרומות כספיות לממשלת צרפת. לאחר שנשפט על ידי רייכסגריכט (אנ') בלייפציג, הוא נידון לשלוש וחצי שנות מאסר במגדבורג. עקב בריאות לקויה, הוא שוחרר בערבות ב-1885.
במקום להישאר במגדבורג, כפי שחויב, הוא חזר לדרזדן, מכר את רכושו ועזב לחפש בית חדש בסן רמו. שם הוא קיווה לחזור לבריאותו ולהימנע ממעצר שוב. כאשר עלתה אפשרות להסגרה, הוא ברח לז'נבה, שם מת, ארבעה ימים לאחר הגעתו. שרידיו הועברו לקרקוב, והוא נקבר ב"בזיליקת המלאך מיכאל הקדוש והקדוש סטניסלאוס הבישוף והמרטיר", הידועה בכינויה "סקאלקה (אנ')". מאז 1960, ביתו לשעבר בדרזדן הוא מוזיאון קרשבסקי (גר').
לזכותו מיוחסים יותר מ-240 רומנים וסיפורים קצרים. יצירותיו הידועות ביותר הן ששת "הרומנים הסקסוניים", שנכתבו בין 1873 ל-1883 בדרזדן. יחד, הם יוצרים היסטוריה מפורטת של נסיכות הבוחר מסקסוניה, מ-1697 עד 1763. הראשון מבין ספריו שעובדו לקולנוע היה הרוזנת צוסל (אנ') (1968), בבימויו של יז'י אנטצ'אק (אנ') עם ידוויגה ברנסקה (אנ') בתפקיד הראשי. 20 שנה מאוחר יותר, במזרח גרמניה, ה-DEFA (אנ') הכין סדרת טלוויזיה בת שישה חלקים, הטרילוגיה הסקסונית (גר'), כולל גרסה חדשה של הרוזנת צוסל, בבימויו של הנס-יואכים קספשיק (אנ').
כתביו > הרומנים הסקסונים

König August der Starke (המלך אוגוסט החזק), Aufbau TV, 1999. ISBN 978-3-7466-1309-3.
Gräfin Cosel (הרוזנת צוסל – אנה קונסטנטיה פון ברוקדורף), Aufbau TV, 2012. ISBN 978-3-7466-2780-9.
Feldmarschall Flemming (הפלדמרשל פלמינג – יאקוב היינריך פון פמינג), Aufbau TV, 2001. ISBN 3-7466-1310-8.
Graf Brühl (הרוזן בריהל – היינריך פון בריהל), Aufbau TV, 2000. ISBN 978-3-7466-1306-2.
Aus dem Siebenjährigen Krieg (ממלחמת שבע השנים), Aufbau TV, 2000. ISBN 978-3-7466-1308-6.
Der Gouverneur von Warschau (מושל ורשה), Aufbau TV, 2003. ISBN 978-3-7466-1311-6.
כתביו > רומנים אחרים

1839: Poeta i świat (המשורר והעולם), Universitas, Lesser-Known Classics Series, 2002. ISBN 83-242-0099-1. גוסטב, משורר עני, מוצא את הרגישויות שלו בסתירה לחיי היומיום.
1840: Mistrz Twardowski (מאסטר טווארדובסקי), reissued by Nabu Press, 2010. ISBN 978-1-1444-9621-8. מכשף עושה עסקה עם השטן.
1841: Chata za wsią (הבקתה מחוץ לכפר), Wolne Lektury, 2012. ISBN 978-83-288-0418-0. רומן סבוך שנותן תמונה מציאותית של חיי הצוענים וההתנגשויות שלהם עם התרבות הרווחת.
1842: Ulana, Ossolineum, 1996. ISBN 83-905811-1-6. אציל צעיר, עייף מהעיר, הולך לגור בכפר קטן, שם הוא מתאהב בבת איכר.
1843: Latarnia czarnoksięska (פנס הקסם), Wydawnictwo Literackie, 1989. ISBN 83-08-01899-8. סטניסלב, צעיר נאיבי, מגיע לפולין לגור עם קרובי משפחה בווהלין, ואז משתעמם ועובר לוורשה, ופוגש דמויות רבות בדרך.
1845: Ostap Bondarczuk, Ludowa Spoldzielnia Wydawnicza, 1985. ISBN 978-83-205-3763-5. סיפורו של יתום, בכפר צמיתים באוקראינה, בזמן מלחמות נפוליאון.
1846: Zygmuntowskie czasy (זמנו של זיגמונט), MG, 2011. ISBN 978-83-612-9759-8. סיפור מהמאה ה-16 על הרפתקאותיו של ילד שהולך לקרקוב בתור טירון.
1847: Budnik (הבניין), Wolne Lektury, 2013. ISBN 978-83-288-0414-2. סיפור כפרי על יערנים ובוני בתים; משפחותיהם ומערכות היחסים שלהם.
1866: Żyd: obrazy współczesne (היהודי: דימויים עכשוויים), תיאור יחסים בין יהודים לפולנים.
1874: Morituri (לטינית: נוטה למות), Wydawnictwo Literackie, 1986. ISBN 83-08-01419-4. סיפור אזהרה על נפילת משפחת אצולה בפולין שלאחר החלוקה.
1876: Stara baśń (אגדה עתיקה), MG, 2018. ISBN 83-7779-486-1. סיפור על תככים פוליטיים בפולין הקדם-נוצרית.
ביאורים

↑  בית המשפט הפלילי והאזרחי העליון ברייך הגרמני מ-1879 עד 1945.
↑  אולפן קולנוע בבעלות המדינה של הרפובליקה הדמוקרטית הגרמנית (מזרח גרמניה) לאורך כל קיומה של המדינה.
הערות שוליים

1 2 3  Tarkowski, Paweł. "KRASZEWSKI Józef Ignacy (1812-1887), pisarz, publicysta, wydawca, historyk, rysownik". Słownik biograficzny Południowego Podlasia i Wschodniego Mazowsza. Uniwersytet Przyrodniczo-Humanistyczny w Siedlcach. נבדק ב-2023-07-03.
↑  "Józef Ignacy Kraszewski - biografia". Zinterpretuj.pl (בפולנית). 2022-02-15.
| --- | --- |
בקרת זהויות :  NLI: 987007264177305171  PLWABN: 9810533640305606  BIBSYS: 90191596  BNC: 000562369  BNE: XX1010627  BnF: cb12132538s (data)  CiNii: DA03892351  GND: 118777955  ICCU: CUBV086497  ISNI: 0000 0001 2275 9016  LCCN: n50044016  LNB: 000146736  MusicBrainz: 389da9e0-6736-432f-b3e7-95025a06bd4e  NKC: jn19990004620  NLA: 35710348  NSK: 000070301  NTA: 069144052  RERO: 02-A000100015  SELIBR: 262305  SUDOC: 029773237  Trove: 1052593  VcBA: 495/133338  VIAF: 4965235   WorldCat (עם VIAF): 4965235 
יוזף (מימין) עם אחיו לוסיאן (אנ') (משמאל) וקאיטאן (אנ') (במרכז)
איור מתוך "Stara baśń" (אגדה עתיקה), מאת מיכל אלווירו אנדריולי (אנ') (1879)
יחסי יפן–קולומביה

| יחסי יפן–קולומביה |
| --- | --- |
יפן: קולומביה


יפן: קולומביה
שטח (בקילומטר רבוע)
377,915: 1,138,910
אוכלוסייה
123,588,993: 53,021,775
תמ"ג (במיליוני דולרים)
4,212,945: 363,540
תמ"ג לנפש (בדולרים)
34,088: 6,856
משטר
מונרכיה חוקתית: רפובליקה

יחסי יפן–קולומביה הם היחסים הדיפלומטיים בין קולומביה ליפן. מערכת היחסים כוננה רשמית בשנת 1908, אך נקטעה בין השנים 1942 ל-1954 עם התגברות מלחמת העולם השנייה . היחסים מבוססים בעיקר על סחר מסחרי אשר העדיף את אינטרסי יפן, חילופי תרבות וסיוע טכנולוגי נדבני לקולומביה.
היסטוריה

היחסים הדיפלומטיים בין קולומביה ליפן כוננו בחוזה שנקרא ידידות, מסחר וניווט שנחתם בוושינגטון הבירה, ארצות הברית ב-25 במאי 1908. עם זאת, השגרירות הרשמית הראשונה הוקמה על ידי יפן בוגוטה, קולומביה בשנת 1934 ובשנה שלאחר מכן הקימה קולומביה את שגרירותה בטוקיו.
יחסי סחר

על פי שגרירות קולומביה ביפן, הקשרים המסחריים בין המדינות דינמיים יותר ויותר. בשנת 1996 הפכה יפן למוקד השלישי בייבוא קולומביה לאחר ארצות הברית וונצואלה עם כ-722.5 מיליון דולר (5.6% מכלל היבוא הקולומביאני). לעומת זאת, יפן ייבאה כ-348.6 מיליון דולר (פחות מ-1% מהיבוא היפני).
מוצרים יפניים המיוצאים לקולומביה הם ברובם כלי רכב, חלקי רכב, מצלמות וידאו ומכשירי תקשורת, ואילו מוצרים קולומביאנים שיוצאו ליפן היו ברובם קפה, דגנים וניקל, ובמידה מועטה אמרלד, עורות זוחלים אקזוטיים ושוקולד. לאחרונה מיוצאים גם פרחים ומוצרי עור. החליפין המסחרי הנמוך יחסית נובע מהאינטרסים הגיאו-אסטרטגיים של יפן במדינות אחרות באמריקה הלטינית כמו ברזיל (שם יש קהילה חשובה של מהגרים מבוססים), מקסיקו, צ'ילה, פרו וארגנטינה. עבור יצרנים קולומביאנים לעומת זאת, יקר מאוד לייצא מוצרים נוספים ליפן כאשר מדינות קרובות אחרות מייצגות שווקים חסכוניים יותר ויש להם פחות מגבלות כלכליות.
נציגויות דיפלומטיות

יפן מחזיקה בקולומביה שגרירות בבוגוטה.
קולומביה מחזיקה ביפן שגרירות בטוקיו ו-2 קונסוליות בקובה ובנאגויה.
ימאל (סדרת לוויינים)

ימאל הוא שמה של סדרת לווייני תקשורת של חברת גזפרום מערכות חלל שמתפעלת אותם והם נמצאים בבעלותה. הלוויינים הראשונים בסדרה פותחו ונבנו על ידי תאגיד הטילים והחלל אנרגיה.
זו סדרת הלוויינים השנייה שמופעלת על ידי רוסיה לצד לווייני האקספרס שמופעלים על ידי החברה הרוסית לתקשורת לוויינים שבבעלות סוכנות התקשורת הפדרלית של המשרד לפיתוח דיגיטלי, תקשורת ותקשורת ההמונים של רוסיה.
לשנים 2026 ו-2028 מתוכנן שיגור 2 לוויינים. לאור סנקציות שהוטלו על תעשיית החלל הרוסית בעקבות מלחמת רוסיה-אוקראינה לא ברור מי יהיה יצרן הציוד ואיך יעמוד ביעד.
לווייני ימאל

| לוויין | מרכב | חברות שותפות | שנת שיגור מתוכננת | שיגור | משגר | מסלול | שיגור מוצלח | משקל, ק"ג | סטטוס | הערות |
| --- | --- | --- | --- | --- | --- | --- | --- | --- | --- | --- |
| ימאל 101 | אנרגיה  USP | Space Systems/Loral | לא הוכרז | 1999-09-06 | Proton-K/Blok-DM-2M | מסלול גאוסטציונרי | כן | 1360 ק"ג | נכשל בהפרדה | שוגר יחד עם "ימאל 102". שיגורם נכשל. |
| ימאל 102 | אנרגיה  USP | Space Systems/Loral | לא הוכרז | 1999-09-06 | Blok-DM-2M | מסלול גאוסטציונרי | כן | 1360 ק"ג | הוצא משירות ב-9 באוגוסט 2010 | שוגר עם "ימאל 101". |
| ימאל 201 | אנרגיה  USP | Thales Alenia Space | 2001 | 2003-11-24 | Proton-K/Blok-DM-2M | מסלול גאוסטציונרי | כן | 1360 ק"ג | הוצא משירות ב-5 ביוני 2014 | שוגר עם "ימאל 202". |
| ימאל 202 | אנרגיה  USP | Thales Alenia Space | 2001 | 2003-11-24 | Proton-K/Blok-DM-2M | מסלול גאוסטציונרי | כן | 1320 ק"ג | פעיל | שוגר עם "ימאל 201" |
| ימאל-300K | Ekspress-1000HTA | מערכות המידע הלווייניות רשטניוב | 2009 | 2012-11-02 | Proton-M/Briz-M | מסלול גאוסטציונרי | כן | 1870 ק"ג | פעיל | שוגר עם "לוץ' 5B". |
| ימאל-402 | Spacebus-4000C3 | Thales Alenia Space | 2009 | 2012-12-08 | Proton-M/Briz-M | מסלול גאוסטציונרי | כישלון חלקי | 5250 ק"ג | אבוד | הלווין אבד לאחר 4 שנים |
| ימאל-401 | Ekspress-2000 | Thales Alenia Space | 2010 | 2014-12-15 | Proton-M/Briz-M | מסלול גאוסטציונרי | כן | 2976 ק"ג | פעיל |  |
| ימאל-601 | Spacebus-4000C4 | Thales Alenia Space | 2019 | 2019-05-31 | Proton-M/Briz-M | מסלול גאוסטציונרי | כן | 5700 ק"ג | פעיל |  |
הערות שוליים

↑  Состоялся запуск мощнейшего российского телекоммуникационного спутника
ערך זה הוא קצרמרבנושא רוסיה. אתם מוזמנים לתרום לוויקיפדיה ו.